মুসা কাজিম আল-হুসাইনি
মুসা কাজিম পাশা আল-হুসাইনি (আরবি: موسى كاظم الحسيني, Musa Kazem al-Ḥussaynī) (১৮৫৩ - ২৭ মার্চ ১৯৩৪) ছিলেন উসমানীয় প্রশাসনের একজন উচ্চপদস্থ কর্মকর্তা। তিনি খ্যাতনামা আল-হুসাইনি পরিবারের সদস্য ছিলেন। ১৯১৮ থেকে ১৯২০ সাল পর্যন্ত তিনি জেরুজালেমের মেয়র ছিলেন। ব্রিটিশ কর্তৃপক্ষ তাকে মেয়রের পদ থেকে অপসারণ করে। ১৯২২ সাল থেকে ১৯৩৪ সাল পর্যন্ত তিনি ফিলিস্তিন আরব কংগ্রেসের নির্বাহী কমিটির প্রধান ছিলেন। ব্রিটিশবিরোধী প্রতিবাদের সময় সৃষ্ট ক্ষতের কারণে তার মৃত্যু হয়েছে বলে ধারণা করা হয়।